Jy is hier: Tuis Blog NG Sinode Hoëveld Nuusbriewe TUTELA Tutela Gesinsorgkantore (CMRade) Oorlewing 2020
In die terugvoering kom die volgende sake duidelik na vore as die prioriteite waaraan die Gesinsorgkantore (CMRade) tot 2020 sal moet aandag gee.
Daarom raak die tema van die werksessie Oorlewing 2020. Staatsubsidies word nog getrou oorbetaal en die staat bied selfs meer poste aan, maar die verskil tussen die subsidies en die werklike uitgawes om ŉ maatskaplike werk of hulpwerk pos in stand te hou raak net te groot. Aan die ander kant raak kerklike bydraes en donasies uit ander bronne minder vanweë die ekonomiese werklikhede in ons land. Die hartseer van hierdie situasie is dat armoede groei waar die ekonomie kwyn. En as kerk het ons mos die roeping om ŉ verskil te maak.
Ons nooi ringsdominees vir ŉ ontbyt om die saak van ons missionale diakonaat op die tafel te sit. Ons het verskillende fondsinsamelingsprojekte, van golfdae tot ŉ vakansie wat gewen kan word. (Kyk ŉ bietjie na die webblad http://www.dream2travel.co.za/) Ons werk met verouderde rekenaars, ry ou motors en ry soms selfs taxi om koste te bespaar, maar ons dien die gemeenskap en plaas die kerk se vingerafdruk waar ons kom!
By die werksessie herinner ons mekaar daaraan dat ons as kerk altyd sal doen wat ons kan met wat ons het! Ons roeping as gestuurdes van die Here na ŉ wêreld in nood, dwing ons egter om nooit op te hou en niks te doen nie. Daarom wil Tutela in al sy strukture graag ook gemeentes help sodat ons saam missionale diakonaat kan doen en ŉ vingerafdruk kan laat!